open-index/open-wikipedia-markdown huggingface dataset:
Usbeki NSV vapp

**Usbeki NSV vapp** oli NSV Liidu haldusüksuse Usbeki NSV vapp.

Usbeki NSV-s oli 27. juulist 1925 kasutusel ajutine vapp, mis 1927. aastal ametlikuks vapiks kinnitati. Vappi on mitu korda muudetud (1929, 1931, 1937 ja 1941), eriti teksti, seoses üleminekuga araabia tähestikult ladina ja hiljem kirillitsa tähestikule. 

1941. aastal vastu võetud vapil on maakera tagant tõusev päike, mille kiired valgustavad ristatud sirpi ja vasarat. Figuure ümbritseb nisupeadest (vasakul) ja puuvillapõõsaokstest (paremal) pärg, mis on seotud punase lindiga. Külgmistel lintidel on kiri "Kõigi maade proletaarlased, ühinege!" vene ja usbeki keeles, alumisel lindil aga "Ўз ССР" (Usbeki NSV) – üksnes usbeki keeles. Vapi kohal paikneb punane kuldsete äärtega viisnurkne täht, mis sümboliseeris sotsialistlikku revolutsiooni kõigis viies maailmajaos.

Usbeki NSV koosseisu kuuluva Karakalpaki ANSV vapp oli samasugune kui Usbeki NSV vapp, ainult Kiri "Ўз ССР" oli asendatud Karakalpaki ANSV lühendiga ning kiri "Kõigi maade proletaarlased, ühinege!" oli karakalpaki ja usbeki keeles.

Vappi kasutati kuni 2. juulini 1992. See vahetati välja Usbekistani vapiga, mis näeb üsnagi Usbeki NSV vapi moodi välja.

## Vaata ka
*Usbeki NSV lipp
*Usbekistani vapp
Valgevene NSV vapp

**Valgevene NSV vapp** oli NSV Liidu haldusüksuse Valgevene NSV vapp.

Valgevene NSV viimasel, 28. juulist 1938 kuni 10. detsembrini 1991 kehtinud vapil kujutati maakera kohal sirpi ja vasarat tõusva päikese kiirtes. Sirp asetses vasara peal. Vappi ümbritsesid kuldsed viljapead ning kimp punaseid ristikuõisi ühel ja siniseid linaõisi teisel pool. Viljapead olid põimitud punase lindiga. Lindil oli valgevene ja vene keeles deviis "Kõigi maade proletaarlased, ühinege!" ning allosas vabariigi nimelühend "БССР" ("VNSV", 1956 eemaldati tähtede vahelt punktid). Vapi ülaosas oli punane kuldse randiga viisnurk. 

Valgevene NSV eelmine vapp, mis võeti kasutusele 11. aprill 1927, erines kuni 1991 kehtinud vapist järgmises: vappi ümbritsesid ühelt poolt hõredamad viljapead, millesse oli lisatud ristikut; teisel pool oli viljapeade asemel tammeoks. Sellisena sarnanes vapp Leedu NSV vapiga. Erinev oli ka tekst punastel lintidel. Kuni 1938. aastani oli erinev vabariigi nime tähelühend &ndash; "NSVV". Deviis "Kõigi maade proletaarlased, ühinege!" oli neljas keeles &ndash; lisaks valgevene ja vene keelele ka jidišis ja poola keeles.

Valgevene NSV esimene vapp, mida kasutati aastatel 1920&ndash;1927, oli identne Vene NFSV vapiga, erinevuseks olid vaid sirbi ja vasara kohal olevad initsiaalid, Valgevene NSV vapil "Б.С.С.Р" ning punasel lindil olev deviis, mis oli valgevene keeles.


File:Emblem of the Byelorussian Soviet Socialist Republic (1919–1920).svg‎|1919—1927
File:Emblem of the Byelorussian SSR (1927–1937).svg‎|1927—1937
File:Emblem of the Byelorussian SSR (1926-1937).svg|1937—1938
File:Emblem of the Byelorussian Soviet Socialist Republic (1938–1949).svg|1938—1949
File:Emblem of the Byelorussian Soviet Socialist Republic (1958–1981).svg|1958—1981
File:Emblem of the Byelorussian Soviet Socialist Republic (1981–1991).svg|1981—1991


## Vaata ka
*Valgevene NSV lipp
*Valgevene vapp

## Välislingid
*Valgevene vapid
Vene NFSV vapp

**Vene NFSV vapp** oli NSV Liidu haldusüksuse Vene NFSV (1922. aastani iseseisev riik; 1918–1925 Venemaa SFNV) vapp.

Venemaa SFNV vapp seadustati 10. juulil 1918 (alates 19. juunist 1918 oli kasutusel pitsatina). Põhiseaduse järgi oli vapp järgmine: kilbikujulisel punasel taustal asub päikesekiirtest valgustatud sirbi ja vasara embleem, kujundeid pärgavad viljapead. Seda kõike ümbritseb kiri "Российская Социалистическая Федеративная Советская Республика" (Venemaa Sotsialistlik Föderatiivne Nõukogude Vabariik). All seisab venekeelne deviis "Kõigi maade proletaarlased, ühinege!".

Esialgses kavandis oli sirbi asemel kujutatud mõõk. Kirjanik Vladimir Bontš-Brujevitši järgi oli Vladimir Lenin isiklikult mõõga vapilt eemaldada käskinud, öeldes, et mõõk ei ole Nõukogude Venemaa sümbol.

Aastal 1920 viimistleti ja muudeti vapi kujundust. Riigi nimelühend "Р.С.Ф.С.Р" (kuni 1925. aastani kasutati riigi täielikku nime) paigutati kilbile sirbi ja vasara kohale.

Vene NFSV vapp mõjutas oluliselt selle koosseisu kuuluvate ANSV-de vappide välimust: need nägid üldiselt üsna samamoodi välja. Peamised erinevused seisnesid lühendis ja kasutatavates keeltes. Näiteks dagestani keelt ei ole olemas ja üldse ei kasutatud Dagestani ANSV-s üht keelt, mistõttu Dagestani ANSV vapil olid kirjad 11 keeles.

Aastal 1954 kaotati õigekirjareeglite muutuse tõttu nime tähtede vahelt punktid ja 1978 paigutati kilbi kohale viljapeade vahele punane kuldse äärisega viisnurkne täht.

Pärast NSV Liidu lagunemist asendati vapil olev liiduvabariiki tähistav lühend sõnadega "Venemaa Föderatsioon" ("Российская Федерация") - vastavalt riigi nimele. 1993. aastal lõpetati Vene NFSV vapi kasutamine, kui selle asemel võeti vastu Venemaa vapp.

## Vaata ka
*Vene NFSV lipp
Tupou VI

**Tupou VI** ehk **ʻAhoʻeitu ʻUnuakiʻotonga Tukuʻaho** (printsina ** 'Ulukalala Lavaka Ata**; sündinud 12. juulil 1959) on alates 18. märtsist 2012 Tonga kuningas. 

Ta oli Tonga peaminister 3. jaanuarist 2000 kuni 11. veebruarini 2006.

Ta on eelmise kuninga, George Tupou V vend.
Gruusia NSV

**Gruusia NSV** (täieliku nimega **Gruusia Nõukogude Sotsialistlik Vabariik**) oli 1. järgu haldusüksus (liiduvabariik) Taga-Kaukaasia SFNV ja seejärel Nõukogude Liidu koosseisus. 

Gruusia NSV koosseisu kuulusid:
*Abhaasi ANSV
*Adžaari ANSV
*Lõuna-Osseedi autonoomne oblast

## Gruusia NSV juhid
### Gruusia Kommunistliku Partei Keskkomitee I sekretärid

*Ivan Orahelašvili/Mamija Orahelašvili, Ajutise KK sekretär mai 1920 – veebruar 1922;
*Vissarion Lominadze,  veebruar 1922 – märts 1923;
*Lavrenti Kartvelišvili,  märts 1923 – oktoober 1926;
*Levan Gogoberidze, oktoober 1926 – november 1930;
*Samson Mumulija,  november 1930 – 30. oktoober 1931;
*Lavrenti Beria, 31. oktoober 1931 – 20. juuli 1938;
*Kandid Tšarkviani, 20. juuli 1938 – 27. märts 1952;
*Akakai Mgeladze 27. märts 1952 – 14. aprill 1953;
*Aleksandr Mirtshulava 14. aprill  – 4. september 1953;
*Vassili Mžavanadze, 4. september 1953 – 28. september 1972;
*Eduard Ševardnadze, 28. september 1972 – 6. juuni 1985;
*Džumber Patiašvili, 6. juuni 1985 – 14. aprill 1989;
*Givi Gumbaridze,  14. aprill 1989 – 7. detsember 1990.

## Vaata ka
*Gruusia
*Gruusia NSV Ülemnõukogu Presiidiumi esimeeste loend
*Gruusia NSV valitsusjuhtide loend
*Taga-Kaukaasia SFNV
*Gruusia Demokraatlik Vabariik
*Augustimäss

## Välislingid
*Gruusia NSV riigipead ja valitsusjuhid, (vene keeles)


Image:Georgian soviet republic1922.png
Image:Georgian soviet republic1957 1991.png
Boliivia vapp

**Boliivia vapp** on Boliivia riigivapp.

Vapi keskel on ovaalne embleem, mille sinisel raamil on kümme kuldset tähte ja nimi "Bolivia". Embleem kujutab Potosí mäge, mille tagant tõuseb päike, ja alpakat palmipuu ja nisuvihu kõrval. Embleemi mõlemal küljel on kolm Boliivia lippu ja musketid. Embleemi kohal on kondor loorberiokste taustal.
Haiti vapp

**Haiti vapp** on Haiti riigivapp, mis praegusel kujul on kasutusel 1986. aastast alates.

Vapp kujutab kuut vardas Haiti lippu, kolm kummalgi poolel, mille taustal on palmipuu (mille tipus Früügia müts vabaduse sümbolina) ja ees kaks kahurit rohelisel alusel, mis kujutab maapinda. Maapinnal leidub veel esemeid, näiteks trumm, fanfaarid ja ankrud. Vapi alaosas on valge lint prantsuskeelse motoga "L'Union Fait La Force" ('ühtsus loob tugevuse' või 'tugevus ühtsuse kaudu').

Kahurid ja palmid esinevad Haiti vapil juba 1807. aastast.
Barbadose vapp

**Barbadose vapp** on Barbadose ametlik vapp, mis on kasutusel alates 1966. aastast.

## Vaata ka
*Barbadose lipp
Brasiilia vapp

**Brasiilia vapp** on Brasiilia Liitvabariigi vapp.

Vapp võeti kasutusele 19. novembril 1889, neli päeva pärast Brasiilia saamist vabariigiks.

Vapi keskel on sinine ring Lõunaristi kujutise ning seda ümbritseva 27 tähega, mis sümboliseerivad Brasiilia osariike ja liiduringkonda. Sinise ringi taustal on rohe-kollane viisnurk. Kesksest embleemist vasakul on kohvi- ja paremal tubakaoks. Vapi alumises osas on sinisel lindil kirjas Brasiilia ametlik nimi ja vabariigi loomise kuupäev.
Guatemala vapp

**Guatemala vapp** on Guatemala Vabariigi riigivapp.

Sümbolid vapil ja mida need sümboliseerivad:
*oliiviokstest pärg (võit);
*hundketsal (*[[Pharomachrus mocinno]]*) (vabadus);
*käsikiri, millele on kirjutatud "*LIBERTAD 15 DE SEPTIEMBRE DE 1821"* (Kesk-Ameerika iseseisvumine 15. septembril 1821 eraldumisega Hispaaniast);
*ristatud tääkidega vintpüssid (valmisolek end vajaduse korral jõuga kaitsta);
*ristatudmõõgad (au).

Vapi kujundas Šveitsi kunstnik ja graveerija Jean-Baptiste Frener, kes elas Guatemalas 1854–1897.

Vappi on kujutatud ka Guatemala riigilipul.
Kuuba vapp

**Kuuba vapp** on Kuuba ametlik vapp, mis võeti kasutusele 24. aprillil 1906.

Vapikilp koosneb kolmest osast. Päises kujutatakse kuldset võtit mere, kahe kalju ja tõusva päikese taustal. Tõusev päike sümboliseerib uue vabariigi sündi, kaks kaljut Florida ja Yucatáni poolsaart ning võti Kuubat kui võtit Ameerika mandrile. Alumisel vasakpoolsel osal on Kuuba lipult pärit sinivalged triibud, kuid pööratud diagonaalseks. Parempoolsel osal on Kuubale iseloomulik looduspilt: palmipuu mägede taustal.

Kilbist vasakul on tamme- (sümboliseerib rahva tugevust) ja paremal loorberioks (sümboliseerib au ja hiilgust). Kilbi kohal on punane früügia müts, millel on iseseisvust sümboliseeriv valge täht.

Vapi kujundas kirjanik Miguel Teurbe Tolón.

## Vaata ka
*Kuuba lipp
Nicaragua vapp

**Nicaragua vapp** on Nicaragua Vabariigi riigivapp.

Praegune versioon võeti kasutusele 1971. aastal, esimene versioon, mida on ajaloo jooksul korduvalt muudetud, loodi juba 1823. aastal.

Vapi kujuks olev kolmnurk sümboliseerib võrdsust, vikerkaar rahu, punane früügia müts vabadust ja viis vulkaani viie Kesk-Ameerika riigi ühtsust ja vendlust.
Peruu vapp

**Peruu vapp** on Peruu riigivapp.

Vapikilp on jaotatud kolmeks väljaks. Ülal vasakul on helesinisel taustal Peruu rahvuslooma vikunja kujutis, mis sümboliseerib Peruu loomastikku. Ülal paremal on valgel taustal kiinapuu (malaariaravimi hiniini allikas), mis sümboliseerib maa taimestikku. Alumisel punasel väljal on kuldse küllusesarve kujutis, kust mündid välja pudenevad, see sümboliseerib riigi mineraalseid maavarasid.
Uruguay vapp

**Uruguay vapp** on Uruguay ametlik vapp, mis võeti kasutusele 19. märtsil 1829.

## Vaata ka
*Uruguay lipp
Ecuadori vapp

**Ecuadori vapp** (hispaania *Escudo de armas del Ecuador*) on Ecuadori riigivapp.

Vapp võeti oma praegusel kujul kasutusele 1900. aastal. Praegune vapikujundus põhineb 1845. aastast pärineval vapil. 

Vapikilbi keskel on Ecuadori kõrgeim mägi Chimborazo.

## Vaata ka
*Ecuadori lipp
Jamaica vapp

Mõnetiste muudatusega on praegune **Jamaica vapp** kasutusel 1661. aastast, mil sellest sai Jamaica koloonia vapp. Algupärase vapi kujundas William Sancroft, tollane Canterbury peapiiskop.

Püha Jüri ristil kujutatud ananasse kasvatati Jamaical enne Kolumbuse saabumist. Kiivri kohal on kujutatud Jamaica suurim pärismaine maismaaloom teravkoon-krokodill. Külgedel olevad aravakid on Jamaica põlisasukad.


Pilt:Badge of Jamaica (1875-1906).svg|Jamaica embleem aastatel 1875 – 1906.
Pilt:Badge of Jamaica (1906-1957).svg|Jamaica embleem aastatel 1906 – 1957.
Pilt:Badge of Jamaica (1957-1962).svg|Jamaica embleem aastatel 1957 - 1962.
Pilt:Badge of Jamaica (1962).svg|Jamaica embleem 1962. aasta juulist augustini.
Uus-Meremaa vapp

**Uus-Meremaa vapi** praegune variant on kasutusel aastast 1956. Kuni 1911. aastani oli kasutusel Suurbritannia vapp, seejärel sai Uus-Meremaa kuningas George V otsusega oma vapi, mida on uuemas versioonis mõnevõrra muudetud.

Vapil kujutatakse eurooplannat ja maoori meest. Vapikilbil olevad laevad sümboliseerivad merekaubandust, tähed Lõunaristi, nisupead põllundust, lammas karjandust, vasarad mäetööstust. Vertikaalsed väljad tähistavad Cooki väina. Kilbi vasak ja parem tiib esindavad Põhja- ja Lõunasaart. Vapikilbi kohal on Briti monarhi Püha Edwardi kroon.

## Vaata ka
* Uus-Meremaa lipp
Lõuna-Aafrika Vabariigi vapp

**Lõuna-Aafrika Vabariigi vapp** on Lõuna-Aafrika Vabariigi riigivapp. Praegusel kujul on kasutuses alates 2001. aastast.

## Endised vapid

Coat of Arms of South Africa 1910-1930.png|1910–1930
Coat of Arms of South Africa 1930-1932.png|1930–1932
Coat of Arms of South Africa (1932-2000).svg|1932–2000
Coat of arms of South Africa (heraldic).svg|2000-
Ekvatoriaal-Guinea vapp

**Ekvatoriaal-Guinea vapp** on Ekvatoriaal-Guinea riigivapp. Vapp on kasutusel alates 21. augustist 1979.

Vapikilbil on kujutatud villapuud, mida nimetatakse ka jumalapuuks. Kuus tähte kilbi kohal sümboliseerivad riigi mandriosa ja saari. Kilbi all on lint hispaaniakeelse motoga *Unidad, Paz, Justicia* (ühtsus, rahu, õigus).

## Vaata ka
* Ekvatoriaal-Guinea lipp
Tansaania vapp

**Tansaania vapp** on Tansaania riigivapp.

Elevandivõhkadega ümbritsetud vapikilp seisab Kilimanjaro tipus. Seda hoidvad mees ja naine sümboliseerivad koostööd. Mehe jalge ees on nelgipuu oks ja naise jalge ees puuvillapõõsa oks.

Vapikilbi ülemine, kollane osa sümboliseerib maavarasid, tõrvik vabadust ja tarkust. Selle all on Tansaania lipp. Punane väli tähistab viljakat maapinda, sinised lained aga maad, vett ja rannajoont. Oda sümboliseerib vabadust ning ristatud kirves ja kõblas kujutavad rahva tööriistu.

Lindil vapi alaosas on suahiilikeelne Tansaania juhtlause "Uhuru na Umoja" ("vabadus ja ühtsus").

## Vaata ka
* Tansaania lipp
Libeeria vapp

**Libeeria vapp** on Libeeria ametlik vapp. Oma praegusel kujul on vapp kasutusel alates 16. juulist 1847.

Vapikilbi keskmes on 19. sajandi laev, mis toob Aafrikasse tagasi Ameerika Ühendriikides vabastatud orje. Kilbi kohal on lint Libeeria rahvusliku deviisiga: "Meid tõi siia armastus vabaduse vastu", kilbi all on kirjas riigi ametlik nimi. Käru ja kühvel sümboliseerivad rasket tööd, tõusev päike rahva sündi ning maa kõige mitmekesisem toiduallikas palmipuu esindab küllust. Valge postituvi sümboliseerib rahu.

## Vaata ka
* Libeeria lipp
Läti vapp

**Läti vapi** kilbi vasakul alumisel väljal on Kuramaa vapp, paremal alumisel Liivimaa (st. Vidzeme) vapp ning ülemine väli tõusva päikese kujutisega tähistab Latgalet, millel Läti vapi loomise ajal oma vappi polnud. Tõusvat päikest kasutasid Esimeses maailmasõjas Venemaa sõjaväes sõdinud Läti kütid. Päikesel on 17 kiirt, mis sümboliseerivad 17 tollast Läti maakonda.

Kuramaa vapil on punane lõvi hõbedasel väljal ja Liivimaa vapil hõbedane greif punasel väljal. Lõvi esines Kurzeme ja Zemgale sümbolina juba 1569. Greif esines Liivimaa sümbolina veelgi varem, 1566, kui tänapäeva Vidzeme ja Latgale läksid Leedu võimu alla.

Kolm viieharulist tähte märgivad kolme ajaloolist Läti osa Vidzemet, Kurzemet ja Latgalet. Sama tähendusega on need tähed ka Riias asuval vabadussambal.

## Ajalugu

Läti vapp võeti ametlikult vastu 16. juunil 1921. Selle kujundas läti kunstnik Rihards Zariņš.

Nõukogude okupatsiooni ajal kasutati Lätis Läti NSV vappi. 1990 võeti taas kasutusele 1918. aasta vapp.

## Kasutamine

Läti vapi kasutamine on rangelt reglementeeritud. Lisaks suurele ja väikesele vapile on Lätil ka "lisanditega väike vapp" (*papildinātais mazais valsts ģerbonis*), millel väikest vappi ümbritsevad kaks tammeoksa. Niisiis on vapist kokku kolm versiooni.

Läti suurt vappi kasutavad Läti president, parlament, peaminister, valitsus, ministrid, ülemkohus ja peaprokurör, samuti Läti diplomaatilised ja konsulaaresindused.

Lisanditega väikest vappi kasutavad parlamendi fraktsioonid, valitsus ja need institutsioonid, mis on valitsuse ministrite otsese või kaudse juhtimise all.

Väikest vappi kasutavad ülejäänud valitsusasutused, kohalikud omavalitsused ja haridusasutused ametlikes dokumentides.
Leedu vapp

**Leedu vapp** on Leedu Vabariigi vapp.

Punasel vapikilbil on kujutatud täisrelvastuses sõjameest hobuse seljas istumas. Sõduril on seljas raudrüü, käes mõõk ja kilp. Hobune on tõusnud tagajalgadele. Sõduri ja hobuse põhivärvus on valge, detailid (nt kilp ja rakmed) on sinised ja kuldsed.

Leedu vapp on üks vanimaid riigivappe Euroopas.

## Vaata ka
*Leedu NSV vapp
Kofi Annan

**Kofi Atta Annan** (8. aprill 1938 Kumasi, Ghana – 18. august 2018 Bern) oli Ghana diplomaat, kes oli aastatel 1997–2006 Ühinenud Rahvaste Organisatsiooni seitsmes peasekretär.

2001. aastal määrati Kofi Annanile ja ÜRO-le ülemaailmse AIDS-i, tuberkuloosi ja malaaria vastu võitlemise fondi asutamise eest Nobeli rahuauhind.

15. septembril 2003 teatas Annan, et USA otsus 2003. aasta märtsis Iraagi sõda alustada oli ebaseaduslik.

## Isiklikku

Annani esimene abikaasa oli Nigeeria päritolu Titi Alakija, sündisid lapsed Kojo ja Ama. Abielu lahutati 1983. aastal. 1984. aastal abiellus Annan Rootsi juristi Nane Lagergreniga, kes on Raoul Wallenbergi sugulane.  

## Vaata ka
* ÜRO Julgeolekunõukogu resolutsioon 1090
* ÜRO Julgeolekunõukogu resolutsioon 1358

## Viited

## Välislingid

*Elulugu ÜRO veebiportaalis
Afganistani lipp

**Afganistani lipp** on Afganistani riigi (praegu *[[de facto]]* Afganistani Islamiemiraadi) lipp. 

Lipu praegune kuju tuli laialdaselt kasutusele pärast Kabuli langemist 15. augustil 2021. Lipp sarnaneb üldkujult sellega, mida Afganistanis kasutati eelmise Ţālibāni võimu ajal 1997–2001.

Riigilipul on valge taust, lipu keskel on musta värvi kalligraafiline šahada (islami usutunnistus).

## Ajalugu

Ükski teine riik ei ole nii palju oma lippu vahetanud kui Afganistan. Pärast 1900. aastat on lippu vahetatud üle kahekümne korra.

1709–1938 valitses Afganistanis Hotaki dünastia. Nende riik hõlmas lisaks Iraani kesk-, ida- ja lõunaosa ja Pakistani loodeserva. Riik ulatus kohati ka tänapäeva Turkmeeniasse ja Tadžikistani. Hotaki dünastia kasutas üleni musta lippu, mille külgede suhe oli 2:3.

1747–1842 valitses Afganistanis Durrani impeerium, mis saavutas oma suurima ulatuse 1761.aastal. Sel ajal hõlmas riik tänapäeva Afganistani ja Pakistani, Iraani idaosa, Turkmenistani kaguosa, Usbekistani lõunaosa, Tadžikistani lääneosa ja India loodeosa kuni Delhini. Durrani impeeriumil oli kolmnurkne lipp, mille mõõtmed olid umbes 9:25. Sellel oli mustal taustal valge värviga kujutatud puu, tollane Afganistani vapp ja mõõk.

Kui Durrani impeerium langes, loodi 1826 Afganistani Emiraat, millel polnud esialgu üldse lippu. 1880 sai Afganistani emiiriks ‘Abdur Raḩmān, kes võttis taas kasutusele üleni musta lipu.

## Afganistani riigipea lipp

## Viited

## Välislingid
*
*Sissekanne saidil Flags of the World
Alžeeria lipp

**Alžeeria lipp** on Alžeeria Demokraatliku Rahvavabariigi ametlik lipp.

Riigi- ja rahvuslipp võeti kasutusele 3. juulil 1962. Plagu on jagatud vertikaalselt kaheks võrdseks väljaks, vardapoolne väli on roheline, lehvipoolne valge. Lipu keskel on punane kuusirp ja viisnurkne täht. Sarnaseid lippe kasutas Alžeeria Rahvuslik Vabastusrinne. On võimalik, et ka Abd el-Kaderi vabadusvõitlejad aastatel 1837–1847 (liikumine Põhja-Aafrika Täht) kasutasid samade sümbolitega lippu. Kui lipp 1962. aastal Alžeeria Rahvapartei poolt kasutusele võeti, siis tähe asetust muudeti.

Roheline (PMS 356C) värv sümboliseerib islamit.

Valge värv sümboliseerib puhtust. 

Punased (PMS 186C) poolkuu ja täht on pärit Türgi lipult ning sümboliseerivad samuti islamit. 

## Vaata ka
*Alžeeria vapp

## Välislingid
*
Ameerika Ühendriikide lipp

**Ameerika Ühendriikide lipp** on Ameerika Ühendriikide ametlik lipp.

Kui riigi- ja rahvuslipp 1777. aastal kasutusele võeti, oli sellele ainult 13 viisnurkset tähte. Pärast seda on lippu muudetud 26 korda, viimati 4. juulil 1960, kui lisati viiekümnes täht, mis esindab Hawaii osariiki.

Punased ja valged horisontaalsed triibud, mida on 13, tähistavad 13 esialgset osariiki.

Viisnurksed tähed vardapoolsel ülemisel sinisel väljal aga sümboliseerivad praeguseid 50 osariiki.

Sinine (PMS 281C) sümboliseerib õiglust.

Punane (PMS 193C) tähistab vaprust.

Valge on aga puhtuse värv.

Hüüdnimesid: "*Stars and Stripes*" ('tähed ja triibud'), "*Old Glory*" ('vana hiilgus').
## Varasemad lipud

Pilt:US flag 49 stars.svg|1959–1960
Pilt:US flag 48 stars.svg|1912–1959
Pilt:US flag 46 stars.svg|1908–1912
Pilt:US flag 45 stars.svg|1896–1908
Pilt:US flag 44 stars.svg|1891–1896
Pilt:US flag 43 stars.svg|1890–1891
Pilt:US flag 38 stars.svg|1877–1890
Pilt:US flag 37 stars.svg|1867–1877
Pilt:US flag 36 stars.svg|1865–1867
Pilt:US flag 35 stars.svg|1863–1865
Pilt:US flag 34 stars.svg|1861–1863
Pilt:US flag 33 stars.svg|1859–1861
Pilt:US flag 32 stars.svg|1858–1859
Pilt:U.S. flag, 31 stars.svg|1851–1858
Pilt:US flag 30 stars.svg|1848–1851
Pilt:US flag 29 stars.svg|1847–1848
Pilt:US flag 28 stars.svg|1846–1847
Pilt:US flag 27 stars.svg|1845–1846
Pilt:US flag 26 stars.svg|1837–1845
Pilt:US flag 25 stars.svg|1836–1837
Pilt:US flag 24 stars.svg|1822–1836
Pilt:US flag 23 stars.svg|1820–1822
Pilt:US flag 21 stars.svg|1819–1820
Pilt:US flag 20 stars.svg|1818–1819
Pilt:StarSpangledBannerFlag.svg|1795–1818
Pilt:US flag 13 stars.svg|1777–1795
Pilt:Grand Union Flag.svg|1775–1777 


## Välislingid
* Ameerika ajaloolisi lippe
*
Angola lipp

**Angola lipp** on Angola Vabariigi ametlik lipp. 

Riigi- ja rahvuslipp võeti kasutusele 11. novembril 1975. Lipu eeskujuks on võetud iseseisvusvõitluse võitnud partei MPLA (Movimiento Popular de Libertação de Angola) lipp, millele on lisatud banganuga (võsalõikamisnuga) ja hammasratas, mis on kommunistide sümboli sirbi ja vasara Angola vaste. Lipp koosneb kahest horisontaalsest värviväljast, punasest ja mustast, mille keskele on lisatud kollane embleem.

Punane esindab verd, mida angolalased on pidanud valama pika koloniaalperioodi jooksul oma maa eest võideldes ja seda kaitstes. 

Must sümboliseerib Aafrika kontinenti. 

Lipu keskel on pool hammasratast, mis sümboliseerib tööstust, koos võsanoaga tähistavad need tööliste ja talupoegade liitu.

Matšeete sümboliseerib põllumajandust, talupidamist ja relvastatud võitlust.

Täht sümboliseerib rahvusvahelist solidaarsust ja sotsialismi ning selle viis haru ühtsust, vabadust, õiglust, demokraatiat ja progressi.

Kollane värv (hammasratas, matšeete ja täht) sümboliseerib riigi rikkust.

27. augustil 2003 pakkus Angola parlamendi põhiseaduskomisjon välja uue, "optimistlikuma" lipu, kuid seda ei võetud kasutusse. Pakutud lipu keskne motiiv pidi meenutama koopamaale Tchitundo-Hulu koopas. Säilitati lipu senised proportsioonid 2:3.

## Varasemad lipud

Flag of the Kingdom of Portugal (1385–1485).svg|1385–1485
Flag of the Kingdom of Portugal (1485–mid-16th century).svg|1485–1495
Flag Portugal (1495).svg|1495–1521
Flag Portugal (1521).svg|1521–1578
Flag Portugal (1578).svg|1578–1640
Flag Portugal (1616).svg|1580–1640 (*putative flag*)
Flag Portugal (1640).svg|1640–1667
Flag Portugal (1667).svg|1667–1707
Flag Portugal (1707).svg|1707–1816
Flag of the United Kingdom of Portugal, Brazil, and the Algarves.svg|1816–1826
Flag Portugal (1707).svg|1826 – 1830/1834
Flag Portugal (1830).svg|1830–1910
Flag of Portugal.svg|1910 - 1975


## Vaata ka
* Angola vapp

## Välislingid
*
Antigua ja Barbuda lipp

**Antigua ja Barbuda lipp** on Antigua ja Barbuda ametlik lipp. 

Riigi iseseisvumisel korraldati lipukavandite konkurss, millest võttis osa üle 600 töö. Võitja töö autor oli Reginald Samuel, tema töö kuulutatigi uue riigi riigi- ja rahvuslipuks 27. veebruaril 1967.  

Plagu on jagatud "V" kujuliselt kolmeks, varda- ja lehvipoolne väli on punased, keskmine aga on omakorda horisontaalselt kolmeks (39+22+39) jagatud, must, sinine ja valge. Mustale väljale on paigutatud kollane tõusev päike. 

Kollane (PMS 116C) päike esindab lipul uue ajastu koitu. 

Must aga antigua ja barbudalaste aafrika päritolu. 

Sinine (PMS 300C) sümboliseerib lootust ja Kariibi merd. Kollase, sinise ja valge kombinatsioon sümboliseerib päikest, liiva ja merd.

Valge on lipul lootuse värv.

Punane (PMS 186C) sümboliseerib riigi rahva energiat. 

Lipu välju jagav "V" tähistab võitu.

## Vaata ka
* Antigua ja Barbuda vapp

## Välislingid
*
Maharashtra

**Maharashtra** on India osariik.

Osariigi ametlik keel on marathi keel. Seda räägib 70% elanikkonnast.
Maharashtra osariik moodustati 1960. aastal endise Bombay osariigi marathi keele kõnelejate asualadest.

Maharashtra suuremad linnad on Mumbai, Pune, Nagpur, Thane, Kalyan-Dombivli, Nashik ja Pimpri-Chinchwad.

105 miljoni elanikuga (2006) on Maharashtra India osariikidest Uttar Pradeshi järel teisel kohal ja pindalalt 307 762 km²-ga Rajasthani järel teisel kohal.

## Vaata ka
* Dhule

## Viited

## Välislingid

* Maharashtra koduleht
Andhra Pradesh

**Andhra Pradesh** on India osariik.

2014. aastal eraldati Andhra Pradeshi osariigist Telangana osariik.

## Nimi
Osariigi nimi tähendab hindi keeles andhrate maad.

## Haldusjaotus

Osariik jaguneb 13 ringkonnaks. Enne Telangana osariigi eraldamist oli ringkondi 23.

## Rahvastik
Andhra Pradesh on India üks tihedamini asustatud osariike: rahvastiku tihedus on umbes 310 inimest  ruutkilomeetril.

Kirjaoskuse protsent on 57.

## Välislingid
* Andhra Pradeshi valitsuse sait
Karnataka

**Karnataka** on India osariik. Ta piirneb läänes Araabia merega, kirdes Goa, põhjas Maharashtra, edelas Kerala, idas Andhra Pradeshi ja kagus Tamil Nadu osariigiga.

Karnatakas räägitakse valdavalt kannada keelt, mis on ka osariigi ametlik keel. Suuremad vähemuskeeled on urdu, telugu, marathi, tamili ja tulu keel.

Osariigi elanike seas levinud peamised usundid on hinduism (83%), islam (11%) ja kristlus (4%).

Halduslikult jaguneb osariik 30 ringkonnaks: Bāgalkoti, Bengaluru, Bengaluru Rurali, Belgaumi, Bellary, Bidari, Bijāpuri, Chāmrājnagari, Chikkaballapuri, Chikmagalūri, Chitradurga, Dakshina Kannada, Dāvanagre, Dhārwāri, Gadagi, Gulbarga, Hassani, Hāveri, Kodagu, Kolāri, Koppali, Mandya, Mysore, Rāichūri, Ramanagara, Shimoga, Tumkūrii, Udupi, Uttara Kannada ja Yādgīri ringkond.

## Viited

## Välislingid
* Osariigivalitsuse koduleht
* Mitteametlik värav
Tamil Nadu

**Tamil Nadu** (tamili தமிழ்நாடு 'tamilite maa') on India osariik. 

Tamil Nadu asub Hindustani poolsaare lõunaosas, piirneb idas Bengali lahega. Piirneb Puducherry, Kerala, Karnataka ja Andhra Pradeshi osariigiga. Põhjas ümbritsevad seda Ida-Ghatid ja läänes Nilgiri ja Meghamalai mäed. Tamil Nadu on suuruselt kümnes osariik ja rahvastiku arvult kuuendal kohal. See on India kõige linnastunum ja tööstuslikum osariik, teisel kohal oma majandustoodanguga. Ametlik keel on tamili keel, mis oma 2000-aastase kirjapandud ajalooga on üks maailma vanemaid säilinud keeli.

Tamil Nadu on tuntud eeskätt iidsete Draviidi stiilis Hindu templite, aga ka kirjanduse, kunsti, muusika ja klassikalise Bharata Natyam tantsu kaudu. Sealne filmitööstus on üks India suuremaid ja seda on hakatud hüüdma Kolliwoodiks.

## Haldusjaotus
Tamil Nadu praegune piir moodustati 1959. aastal, kui Indias viidi läbi suur osariikide ümberkorraldus keelepiiride kohaselt. Osariik jaguneb 32 ringkonnaks.

## Viited
Haiti lipp

**Haiti lipp** on Haiti Vabariigi riigilipp. Praegune lipp võeti kasutusele 25. veebruaril 1986. Selle eeskujuks on Prantsusmaa lipp.

Plagu on kahe horisontaalse väljaga, millest ülemine on sinine ja alumine punane. Riigilipu keskel on Haiti vapi kujutis. Sini-punane lipp tekkis vabadusvõitluse ajal, mil Prantsusmaa lipult eemaldati valge väli kui valge mehe sümbol.

Aastatel 1964–1986 oli Haiti lipp kahe vertikaalse väljaga, parempoolne must ja vasakpoolne punane.


Pilt:Flag of Haiti (civil).svg|Haiti lipp 1807–1964
Pilt:Flag of Haiti (1964-1986).svg|Haiti riigilipp 1964–1986
Pilt:Flag of Haiti 1964 (civil).svg|Haiti rahvuslipp 1964–1986
Saksamaa lipp

**Saksamaa lipp** oli Saksa Liidu lipp ning Saksamaa lipp aastatel 1919–1933 (Weimari vabariik). 1949–1990 oli ta Lääne-Saksamaa lipp ning alates 1990. aastast taas kogu Saksamaa lipp.
Bihar

**Bihar** on India osariik. Seal elas 2011. aasta seisuga 104 miljonit inimest, millega see oli rahvaarvult riigi kolmas osariik. 

Piirneb põhjas Nepaliga. Läände jääb Uttar Pradesh, lõunasse Jharkhand ja itta Lääne-Bengali osariik.

Osariigi suuremad linnad on Patna, Gaya, Bhagalpur, Muzaffarpur, Darbhanga, Bihar ja Arrah.

Umbes 2500 aastat tagasi sai sellest piirkonnast alguse budism. Kohanimest 'Bihar' tuleneb budistliku kloostri nimetus vihaara jpm.  

2016. aastal hakkas osariigis kehtima alkoholi müügi ja tarvitamise keeld.

## Haldusjaotus
Osariik jaguneb 38 ringkonnaks, mis rühmitatakse 9 jaotiseks.

## Vaata ka
*Bihaari keel

## Viited

## Välislingid

* Bihāri valitsus
Madhya Pradesh

**Madhya Pradesh** [m`adhja prad`eeš] (hindi keeles 'keskosariik') on India osariik.

## Loodus
### Pinnamood
Osariik asub Dekkani kiltmaa põhjaosas. Pinnamoelt valdavalt lainjas tasandik. Kõrgeimad on Vindhya mäed (suurim kõrgus 1350 m) ja Malwa platoo.

### Kliima
Valitseb troopiline kliima. Sademeid 750–1500 mm aastas.
### Taimkate
Üle 30% pindalast katavad metsad.
## Majandus
### Põllumajandus
Suur osa rahvastikust töötab põllumajanduses. Kasvatatakse nisu, riisi, hirssi, suhkruroogu, tubakat, puuvilla, maapähklit.
### Mäendus
Kaevandatakse kivisütt, rauamaaki, mangaanimaaki, boksiiti ja teemante.
### Tööstus
Esikohal on tekstiilitööstus, kiiresti areneb metallurgia, masinatööstus, ehitusmaterjalitööstus ja toiduainetetööstus.
## Rahvastik
Peamisteks keelteks on hindi (ametlik keel), urdu, marathi, sindhi, pandžabi, gudžarati ja inglise keel.
### Rahvad
Osariigi rahvastiku enamuse moodustab hindikeelne rahvastik. Bhopalist läänes jäävad osariiki hindude ja radžastanlaste segaasustusega alad. Äärmises lääneosas elavad bhilid. Lõunaossa ulatuvad marathide, gondide ja korkude asualad. Viimased kaks elavad saartena marathide ja hindude seas.

## Ajalugu
Osariik moodustati 1956 Madhya Bharati, Bhopali, Vindhya Pradeshi ja Madhya Pradeshi osariigist.

1. novembril 2000 eraldus sellest Chhattisgarhi osariik.

## Viited

## Välislingid
Põhja-Korea lipp

**Põhja-Korea lipp** on Korea Rahvademokraatliku Vabariigi ametlik lipp. 

Lipp võeti kasutusele 8. september 1948. 

Valge on lipul puhtuse, jõu ja väärikuse sümboliks ning ühtlasi on valge ka korea kui ühtse rahvuse sümboliks. Sinine triip sümboliseerib rahuarmastust, kuid samal ajal sümboliseerib punane riigi sotsialistlikku orientatsiooni. Viisnurkne täht on Põhja-Korea Töölispartei kui riigis valitseva partei sümbol. Valge ketas, mille peal täht asetseb sümboliseerib Korea Taeguk´i – universumi sümbolit.

## Välislingid
*
Venemaa lipp

**Venemaa lipp** on Venemaa Föderatsiooni riigi- ja Venemaa  rahvuslipp.

Venemaa Föderatsiooni lipp on praegusel kujul kasutusel 11. detsembrist 1993. aastast.

## Ajalugu
Trikoloori, valge-sinine-punane võttis Hollandi lipu eeskujul kasutusele Venemaa tsaar Peeter I, kes käis seal laevaehitust õppimas. Sama lippu kasutasid . aastast Venemaa kaubalaevad. 

Venemaa keisri Aleksander II ajal, 1858. aastal kinnitati “Keisririigi vapivärvide ja asetsemise kirjeldus lahingulippudel, lippudel ja muudel esemetel, mida kasutatakse kaunistamiseks pidulikel juhtudel”, milles määratleti uued *riiklikud* lipuvärvid: must-oranž-valge. Valge-sinine-punast lippu kasutati edaspidi Venemaa keisririigi kaubalaevadel, sõjalaevadel kasutati Püha Andrease lippu.

Enne Venemaa keiser Aleksander III kroonimist, 1883. aasta 7. mail taastati Aleksandri korraldusega rahvus- ja kommertslipuna, endine valge-sinine-punane lipp.

Valge-sini-punane trikoloor oli Venemaa Keisririigi *rahvuslipp* ja Venemaa Vabariigi *riigilipp*.
## Varasemad lipud

Pilt:Flag of the Russian Empire (black-yellow-white).svg|1858. aastal kinnitatud Venemaa keisririigi ametlik (1858–1883) lipp
Pilt:Flag of Russia 1991-1993.svg|Venemaa riigilipp 1991–1993. Proportsioonid 1:2.


## Vaata ka
*Venemaa lippude loend
*Venemaa vapp
*Vene NFSV lipp
*valge-sini-valge lipp

## Välislingid
*
Usbekistani lipp

**Usbekistani lipp** on Usbekistani Vabariigi riigilipp.

Lipp kinnitati 18. novembril 1991.

Lipp koosneb kolmest horisontaalsest laiust, ülemine sinine (sümboliseerib taevast ja vett), keskmine valge (sümboliseerib rahu) ja alumine roheline (sümboliseerib looduse uuenemist). Värvilaide lahutavad kaks peent punast triipu, mis sümbolisserivad veresoontes voolavat elujõudu. Sinise laiu vasakus servas on noorkuu kujutis ning sellest paremal 12 tähte kolmes reas, mis sümboliseerivad Usbekistani vilajette.
Armeenia lipp

**Armeenia lipp** on Armeenia Vabariigi riigi- ja rahvuslipp. Armeenias kasutatakse nime "**Jeragujn**" (Եռագույն 'trikoloor').

Lipu kinnitas Armeenia Vabariigi Ülemnõukogu 24. augustil 1990 seadusega "Armeenia Vabariigi riigilipust". Pärast 15. novembri 2005 konstitutsioonireforme võttis Rahvuskogu vastu  15. juunil 2006 uue seaduse "Armeenia Vabariigi riigilipust".

## Kirjeldus
Armeenia lipp on võrdsete horisontaalsete laidudega trikoloor. Ülemine laid on punane (PMS 199C), keskmine sinine (PMS 285C) ja alumine oranž (PMS 021C).

Laiuse ja pikkuse vahekord on 1:2.

## Tõlgendus
Ametlik tõlgendus on järgmine. Punane sümboliseerib Armeenia mägismaad, armeenia rahva pidevat võitlust olemasolu eest, kristlikku usku, Armeenia vabadust ja iseseisvust. Sinine sümboliseerib armeenia rahva püüdlust elada rahuliku taeva all. Oranž sümboliseerib armeenia rahva loovat annet ja töökust.

Punane  osutab verele, mida armeenlased on eriti türklaste vastu võideldes ohverdanud oma olemasolu eest.

Sinine  sümboliseerib lootust ja riigi püsimist nagu taevasina.

Oranž  on õnnistusrikka töö värv. 

## Ajalugu
Lipu kavandasid armeenia emigrandid 1885. Veneetsia Armeenia Instituudi uurija preester Ghevont Ališan arvas, et armeenlased olid vikerkaarelipu saanud Piiblis kirjeldatud veeuputuse ajal, kui Noa laev heitis Ararati mäe tippu ankrusse. Ališani kavandatud lipp oli siiski puna-rohe-sinine. Vikerkaarevärve tõlgendati raskete katsumuste käes vaevelnud rahva tulevikulootuste sümbolina, mis pärineb aastatuhandete tagusest ajast. Vaieldi kaua, kuni 1918. aastal otsustati puna-sini-oranži lipu kasuks ning need värvid said uue riigi tunnuseks. Kuid lipp sai lehvida 1921. aastani.

## Armeenia ajaloolised lipud
Aastatel 1921–1990 oli Armeenia territooriumil eksisteerinud Armeenia NSV lipuks Armeenia NSV lipp.

## Vaata ka
*Armeenia vapp

## Välislingid

*
Araabia Ühendemiraatide lipp

**Araabia Ühendemiraatide lipp** on Araabia Ühendemiraatide ametlik lipp. 

## Riigi- ja rahvuslipp

Riigi- ja rahvuslipp võeti kasutusele 2. detsember 1971 ehk 4. *Dhu al-Qedah*´il 1391 islami kalendri järgi. Lipp on horisontaalsete väljadega trikoloor, rohe-valge-must. Kanga vardapoolsele küljele on lisatud vertikaalne punane laid, see moodustab 1:4 lipu laiusest.

Punane pärineb emiraatide lippudelt ja sümboliseerib verd.

Roheline on lootuse värv. 

Valge tähistab neutraalsust ja puhtust.

Must aga viitab emiraatides leiduvale naftale ja sümboliseerib kättemaksu.

## Riigipea lipp
Riigipea lipp on rahvuslipp, mille valge välja keskele on lisatud Araabia Ühendemiraatide vapp.

## Vaata ka
*Araabia Ühendemiraatide vapp

## Välislingid
*
Argentina lipp

**Argentina lipp** on Argentina Vabariigi ametlik lipp. Riigi- ja rahvuslipuna võeti see kasutusele 12. veebruaril 1812, 1818. aastal lisati lipule kuldne päike (Mai Päike – Argentina sümbol, viitab Mairevolutsioonile), millel on 32 vaheldumisi sirget ja lainelist kiirt. Algselt oli päike vaid riigilipul, kuid 1985. aastal kinnitati ka rahvuslipule.

Sinine (PMS 2975C) sümboliseerib taevast, kuldkollane (PMS 116C) päike tähistab revolutsiooni ja iseseisvust.

## Vaata ka
* Argentina vapp

## Viited

## Kirjandus
* Maria Costantino "Maailma riikide lipud". Koolibri 2006 ISBN 109985015575

## Välislingid
*
Austraalia lipp

**Austraalia lipp** on Austraalia Liidu ametlik lipp. 

## Riigi- ja rahvuslipp

Pärast Austraalia iseseisvumist, jaanuaris 1901, korraldati riigi- ja rahvuslipu saamiseks kavandivõistlus, millest võttis osa üle 30 000 töö, neist kuus sarnanesid võitja tööga. Lipp oli sinine kangas, mille vardapoolsesse ülanurka oli paigutatud Suurbritannia lipp, selle alla aga valge kuueharuline täht. Täht sümboliseeris Austraalia Ühendust. Lehvipoolsele väljale aga lisati viiest tähest koosnev Lõunaristi tähtkuju. Neli suuremat seitsmeharulist tähte olid Alfa, Beeta, Delta ja Gamma. Kõige väiksem, viieharuline täht aga Üpsilon. Praegusel kujul võeti lipp kasutusele 22. mail 1909, siis muudeti Suurbritannia lipu all olev täht seitsmeharuliseks. Tähe harud tähistavad Austraalia halduspiirkondi.

Austraalia aborigeenid kasutavad Austraalia aborigeenide lippu.

## Varasemad lipud

Pilt:Australian Colonial Flag.svg|1823–1824
Pilt:Australian Federation Flag.svg|1831
Pilt:AntiTransportation League Flag.svg|1851
Pilt:Eureka Flag.svg|1854
Pilt:Flag of Australia (1901–1903).svg|1901–1903
Pilt:Flag of Australia (1903–1908).svg|1903–1909
Pilt:Air Force Ensign of Australia (1948–1982).svg|Õhuväe lipp 1948–1982


## Austraalia osariikide ja territooriumide lipud
Ka Austraalia osariikidel ja territooriumitel on oma lipud: 
*Austraalia pealinna ala lipp
*Lõuna-Austraalia lipp
*Lääne-Austraalia lipp
*Põhjaterritooriumi lipp
*Queenslandi lipp
*Tasmaania lipp
*Uus-Lõuna-Walesi lipp
*Victoria lipp
*
*Norfolki saare lipp

## Vaata ka
*Austraalia vapp

## Välislingid
*
Bahama lipp

**Bahama lipp** on Bahama Ühenduse ametlik lipp.

## Riigi- ja rahvuslipp

Lipu saamiseks korraldatud kavandivõistluse võitnud töö kinnitati riigi- ja rahvuslipuks 10. juulil 1973. Sellel on kolm horisontaalset laidu, sinine, kollane ja sinine, ning vardapoolsel küljel on must kolmnurk teravikuga lehvi poole.

Kollane (PMS 115C) kujutab saare päikesepaistet ja liivarandu, mis on maa tähtsaim loodusvara.

Must kolmnurk tähistab Bahama peamiselt Aafrika päritolu elanikkonda ja selle ühisjõudu.

Sinise (PMS 312C) värvi eripäraks on see, et see peab olema sama kirgas kui saart ümbritsev meri, seega sümboliseerib sinine saart ümbritsevat merd.

## Bahama ajaloolised lipud

Enne iseseisvumist oli Bahama Suurbritannia asumaa. Selleaegsed lipud on kõik sarnased. Sinise kanga vardapoolses ülanurgas oli Suurbritannia lipp ja lehvil koloniaalaegne vapp. Ka proportsioonid olid samad, 1:2. Erinevuseks on see, et 1896–1923 oli vapp paigaldatud valgele sõõrile ja 1964. aastal eemaldati vapilt kaunistused nii, et jäi ainult vapikilp. Muidugi kasutati edasi ka vana kujundusega lippu.

## Vaata ka

* Bahama vapp

## Välislingid
*
Bahreini lipp

**Bahreini lipp** (araabia keeles علم البحرين) on Bahreini ametlik lipp. See on kasutusel nii riigi- kui ka rahvuslipuna.

Praegune lipp on Bahreinis kasutusel alates 2002. aastast. Esimene Bahreini lipp, mida kasutati 18. sajandi lõpus ja 19. sajandi alguses, oli üleni punane. Kui 1820. aastal sõlmis Bahrein Suurbritanniaga merenduslepingu, siis lisati lipu vasakusse serva kahe riigi vahelise rahu märgiks vertikaalne valge riba.

Sakiline serv punase ja valge värvi vahel võeti kasutusele 1932. aastal, et eristada seda muudest sarnastest lippudest piirkonnas. Esialgu moodustasid sakilise serva 28 punase värvi sisse lõikuvat valget kolmnurka. Kindlaks määrati ka lipu proportsioonid, mis olid sel ajal 9:13.

19. augustil 1972 muudeti lipp lihtsamaks, vähendades valgete kolmnurkade arvu sakilises eraldusjoones kahekümne kaheksalt kaheksale.

16. veebruaril 2002 muudeti lippu veel kord, vähendades valgete kolmnurkade arvu sakis viiele. Nende arv vastab nüüd islami viiele sambale, milleks on usutunnistus, palvus, annetamine, palverännak ja paast. Lipu ametlikud proportsioonid on 3:5.

## Vaata ka
* Bahreini vapp

## Välislingid
*
Barbadose lipp

**Barbadose lipp** on Barbadose ametlik lipp.

## Riigi ja rahvuslipp

Praeguse riigi- ja rahvuslipu saamiseks korraldatud kavandivõistluse võitis Garantley W. Prescodi väljapakutu, see võeti ka muudatusteta vastu 30. novembril 1966. Lipp on vertikaalsete laidudega trikoloor, sini-kolla-sinine. Kollase laiu keskele oli paigutatud koloniaalaegselt vapilt pärit merejumal Neptunuse kolmeharuline ahing ilma varreta.  

Ilma varreta  kolmeharuline ahing  sümboliseerib koloniaalsuhete katkemist, kuid ka saareriigi sõltuvust merest. Ahingu kolm haru tähendavad demokraatliku võimukasutuse kolme põhimõtet: võim rahvalt, rahvale, koos rahvaga (of, by and for the people).

Vardapoolne sinine (PMS 280C) viitab taevasinale. 

Kollane (PMS 123C) sümboliseerib liivarandu. 

Lehvipoolne sinine (PMS 280C)aga tähistab saart ümbritsevat merd.

## Barbadose ajaloolised lipud
Aastatel 1885–1958 oli kasutusel Briti koloniaal lipp (blue ensign with Neptune), selle lehvipoolsel osale oli paigutatud Barbadose kolooniaaegne vapp, millel oli kujutatud merejumal Neptunus kolmeharulise ahinguga, kahel hobusel maailma meresid valitsemas.

Aastatel 1958–1966 oli "Neptunuse" vapi asemel valge sõõr, millesse oli paigutatud Barbadose vapp.

## Välislingid
*
Bangladeshi lipp

**Bangladeshi lipp** on Bangladeshi Rahvavabariigi ametlik lipp.

## Riigi- ja rahvuslipp

Praegune riigi- ja rahvuslipp võeti kasutusele 13. jaanuaril 1972, see on roheline kangas, millel on punane sõõr. Sõõr ehk päike ei asetse lipu keskel, vaid on nihutatud veidi varda poole, et see lehvides tunduks keskel olevat. Sõõri keskpunkti kaugus vardapoolsest küljest on 3:4 lipu laiusest. Bangladeshi esimesel lipul, mida kasutati aastatel 

Punane (PMS 032C) päike sümboliseerib vabadusvõitluses toodud vereohvrit, ning seda nimetatakse vabaduse päikeseks.

Rohelist (PMS 342C) tõlgendatakse mitmeti, see on islami värv, kujutab viljakust ning riigi noorust ja usku tulevikku.

## Ajaloolised lipud

1971–1972 oli kasutusel roheline lipp punase sõõriga, nagu ka praegune lipp, kuid punase sõõri sees oli kollane riigi maakaardi kujutis. Ametlikult aga seda lippu ei kasutatud.
## Varasemad lipud

Pilt:Flag of Bangladesh (1971).svg| Bangladeshi lipp 1971–1972

## Vaata ka
Bangladeshi vapp

## Välislingid
*
Belgia lipp

**Belgia lipp** on Belgia Kuningriigi ametlik lipp.
 
## Riigi- ja rahvuslipp
Praegune riigi- ja rahvuslipp võeti kasutusele 23. jaanuaril 1831, selle eeskujuks on Prantsusmaa lipp. Plagu on vertikaalsete väljadega trikoloor, must-kollane-punane. Lipp tuleb heisata nii, et must laid oleks lipuvardale kõige lähemal.

Lipp on erandlikult peaaegu ruudukujuline, mis viitab iseseisvusvõitluses osalenud Brüsseli mässumeelsete lipu kujule. Standardsuuruses lipp on 3 m kõrge ja 2,6 m lai, mis teeb lipu proportsioonideks 13:15. Kõik lipu laiud on võrdse laiusega.

Värvid pärinevad Belgia allüksuste ajaloolistelt vappidelt. Hainaut' krahvkonna, Limburgi hertsogkonna ja Luksemburgi hertsogkonna sümbol on punane lõvi, Brabanti hertsogkonna sümbol on kollane lõvi ning Flandria krahvkonna ja Namuri provintsi sümbol on must lõvi.

Värvid viitavad Belgia vapile. Must on vapikilbi väli, kollane (PMS 116C) on lõvi ja punased (PMS 186C) on lõvi keel ja küüned. 

Lipud on ka flaamikeelsel Flandrial, prantsuskeelsel Valloonial ja kakskeelsel Brüsselil.

## Belgia ajaloolised lipud
Esimene Belgia lipp võeti kasutusele Brabanti revolutsiooni käigus 1789–90. Selleks oli Austria Madalmaade puna-valge-kollaste horisontaallaidudega lipp, millelt eemaldati Austria Keisririigi vapp ning keskmine valge väli asendati mustaga. Revolutsioon sai lüüa ja selle sümbolite kasutamine lõpetati, aga belglaste eneseteadvusele avaldas see suurt mõju.

1814–30 oli Belgia Hollandi võimu all ja seetõttu kasutati Hollandi lippu.

Aastatel 1830–31 toimus Belgia revolutsioon, milles ülestõusnud võtsid taas kasutusele Belgia rahvusvärvid. Sel ajal paiknesid lipuvärvid ikka horisontaalselt, kuid värvide järjestust oli muudetud, nüüd oli kangas puna-kolla-must.

23. jaanuaril 1831 muudeti lipu laiud vertikaalseteks ja sama aasta 12. oktoobril muudeti nende järjekord tänapäevaseks, nii et must laid asub lipuvardale kõige lähemal.

## Protokoll

Kuna Belgia on föderatsioon, siis on Belgia kommuunide ja regioonide lipud põhimõtteliselt sama tähtsad kui riigilipp. Siiski näeb protokoll ette, et kui mitut erinevat lippu heisatakse või langetatakse või kantakse rongkäigus, siis peab riigilipp olema esimene. Täpsemalt on järjekord selline:
#Belgia lipp
#Belgia kommuunide ja regioonide lipud
#Euroopa lipp
#Belgia provintside lipud kohaliku keele tähestiku järjekorras
#Belgia valdade lipud.

Kui kohal on mõne välisriigi riigipea, siis selle riigi lipp on teisel kohal ja kõik ülejäänud lipud jäävad seetõttu ühe koha võrra tahapoole.

## Välislingid
*
Belau lipp

**Belau lipp** on Belau Vabariigi riigi- ja rahvuslipp. 

Kavandivõistluse võitnud lipp, mille autor oli Blau Skebong, võeti kasutusele 1. jaanuaril 1981. See on sinine kangas millel on kollane sõõr. Sõõr ei ole lipu keskel, vaid on veidi varda poole nihutatud. Mõne allika põhjal on lipu proportsioonid 5:8.

Oma lipp on ka kõikidel Belau osariikidel.

## Sümbolite tähendused

Sinine ei tähista mitte riiki ümbritsevat ookeani, vaid taevast – vabaduse taevast.

Kollane sõõr on aga täiskuu, mis sümboliseerib rahvuslikku ühtsust ja viljakust. Vana pärimuse järgi on just täiskuuaeg kõige sobivam loovaks tegevuseks. Siis on õige aeg hakata nii külvama kui ka saaki korjama. Kuu on ka rahu ja armastuse sümbol.

Taevas ja kuu iseloomustavad sümboolselt belaulaste tahet vabaneda välismaisest ülemvõimust ja saavutada enesemääramisõigus.

## Vaata ka
* Belau vapp

## Välislingid
*
Ameerika Ühendriikide vapp

**Ameerika Ühendriikide vapp** on Ameerika Ühendriikide mitteametlik vapp, mida on kujutatud Ameerika Ühendriikide suurel pitsatil.

## Vaata ka
*Ameerika Ühendriikide lipp
Benini lipp

**Benini lipp** on Benini Vabariigi ametlik lipp.

Riigi- ja rahvuslipp oli esmakordselt kasutusel 16. novembrist 1959 kuni detsembrini 1975 (Dahomee Vabariik). Uuesti sai see riigi tunnuseks 1. augustil 1990. Plagu on üleaafrikalistes värvides trikoloor: punane, kollane, roheline. Vardapoolses osas on vertikaalne roheline laid, mis moodustab 2/5 lipu laiusest, ülejäänud lipu osa on jagatud horisontaalselt kaheks: kollaseks ja punaseks.

Roheline sümboliseerib haljendavat maad ja lootust, kollane jõukust ja punane vaprust. Roheline, punane ja kollane kokku kujutavad Aafrika ühtsust ja rahvustunnet.

## Benini ajaloolised lipud

## Vaata ka
*Benini vapp

## Välislingid
*
Bhutani lipp

**Bhutani lipp** on Bhutani ametlik lipp. 

## Kirjeldus
  
Pilt:Flag of Bhutan (1949-1956).svg|1949–1956
Pilt:Flag of Bhutan (1956–1969).svg|1956–1969

See kujutab näoga vardast ära pööratud valget tiibadeta draakonit safrankollasel ja oranžil põhjal. Lipp on jaotatud vardapoolse külje alaosast lähtuva diagonaaliga pooleks, nii et moodustuvad ülemine safrankollane ja alumine oranž kolmnurk.  

Lipu proportsioonid on 2:3.

## Tõlgendus
Kollane värvilaid tähendab monarhiat, oranž värvilaid Drukpa koolkonna kloostreid ja budismi.   

Valge kõuedraakoni (tiibeti *Druk*) kujutis on lipul sellepärast, et kohalikus dzongkha keeles nimetatakse Bhutani Draakonimaaks (*Drukyuel*). Nimi ja embleem tulenevad Drukpa koolkonnast, mille klooster Bhutani 1200. aasta paiku rajati. Müristamist peetakse Bhutanis draakoni hääleks. Valge sümboliseerib puhtust. 

Draakoni küüniste küljes on kalliskivid, mis sümboliseerivad rikkust. Kuule hoidev draakon on ka universumi sümbol. Ähvardavalt avatud suu sümboliseerib maad kaitsvaid jumalaid ja jumalannasid.

Hiina stiilis lipp meenutab Hiina keisririigi kuldkollast lippu. Lipu kollane on seotud Bhutani kuninga rüü värviga.

## Võrdlus teiste lippudega
Bhutani lipp on üks väheseid riigilippe, millel on tähtsal kohal oranž värv. 

Draakon on rahvuslippudest kujutatud veel Walesi lipul.  

## Ajalugu
Sarnane lipp on Bhutanil olnud 19. sajandist saadik. 

Riigilipu esimene variant kavandati 1949. aastal India-Bhutani lepingu sõlmimise puhuks. Kuningas Jigme Wangchuk kavandas ruudukujulise lipu, mis oli diagonaalselt jagatud ülemiseks kollaseks ja alumiseks punaseks laiuks. Lipu keskel oli roheline draakon, traditsiooniline türkiisdraakon *[[yu druk ngonm]]* (གཡུ་ རབྲུག་ སྡོནམ). Thimphus Rahvuskogu hoones võib selle lipu koopiat praegugi näha. Originaali asukoht on teadmata. 

Riigilippu läks uuesti tarvis kuninga ringreisi ajal 1956. Uus lipp tehti vana lipu foto järgi, kuid draakon muudeti valgeks. Valmistati üks suur lipp laagripaikades heiskamiseks ning hulk väikesi lippe kuninga saatesalga igale kümnendale ponile. 

Enam-vähem praeguse kuju sai lipp 1960. Üks ametnik märkas mõni aasta varem Indiat külastades, et ruudukujuline lipp ei lehvi nii hästi nagu India lipp, mille proportsioonid on 2:3. Bhutani lipule anti India lipu mõõdud 6×9 jalga. Draakoni asendit muudeti nii, et ta kergelt tuule käes lehvides ei vaataks alla. 

Aastal 1969 muudeti kuninga käsul punane oranžiks. Seoses riigi astumisega ÜRO-sse 1971 kinnitati lipu kuju ametlikult 8. juunil 1972. 

## Vaata ka
*Bhutani vapp
*Bhutani õhuväeembleem

## Välislingid
*
*''The Origin and Description of the National Flag and Anthem of the Kingdom of Bhutan'' (PDF)